Darwin (Falklandsøyene)

thumb
Darwin (også kjent som Port Darwin) er en bosetning på Falklandsøyene, beliggende på østsiden av eidet ved Choiseul Sound som skiller Øst-Falkland i to.

Bosetningen er oppkalt etter Charles Darwin som gjennomførte zoologiske undersøkelser på Falklandsøyene under HMS «Beagle»s andre reise. Darwin ble etablert i 1859, om lag 25 år etter Charles Darwins besøk. Opprinnelig var Darwin et tilholdssted for gauchoer og kvegfarmere, men senere overtok sauehold og skotske sauegjetere ble bragt hit. Fram til 1922 var det Falkland Islands Companys senter for sauedrift i Lafonia, men virksomheten ble da overført til Goose Green fire kilometer lenger sør.

Darwin og omgivelsene opplevde voldsomme kamper ved slaget ved Goose Green under Falklandskrigen. Britiske tropper tok Darwin Hill 28. mai 1982 etter intens kamp mot argentinske styrker. Et stort antall argentinske falne er gravlagt i nærheten.  

 Referanser 
What to Do & See  Darwin House, besøkt 9. februar 2016

Kategori:Bosetninger på Falklandsøyene
Kategori:Charles Darwin
Kategori:Bosetninger etablert i 1859